**Γ΄ ΓΥΜΝΑΣΙΟΥ**

**ΩΡΙΑΙΑ ΓΡΑΠΤΗ ΔΟΚΙΜΑΣΙΑ Α΄ ΤΕΤΡΑΜΗΝΟΥ ΣΤΟ ΜΑΘΗΜΑ:**

**ΚΕΙΜΕΝΑ ΝΕΟΕΛΛΗΝΙΚΗΣ ΛΟΓΟΤΕΧΝΙΑΣ**

**ΟΝΟΜΑΤΕΠΩΝΥΜΟ:**

**ΤΜΗΜΑ:**

**ΗΜΕΡΟΜΗΝΙΑ:**

**ΒΑΘΜΟΛΟΓΙΑ:**

**ΑΝΔΡΕΑΣ ΛΑΣΚΑΡΑΤΟΣ:** **Ο κακός μαθητής**

*Η περιγραφή ανθρώπινων τύπων ανήκει στο γνωστό από τον 4ο αι. π.Χ. λογοτεχνικό είδος «χαρακτήρες». O Λασκαράτος άρχισε τη συγγραφή του αυτή γύρω στα 1880 και το 1886 εξέδωσε στην Κεφαλλονιά συγκεντρωμένους τους χαρακτήρες του με τον τίτλο Ιδού ο άνθρωπος. Στο βιβλίο αυτό συνεξετάζονται 126 ανθρώπινοι τύποι-χαρακτήρες, τους οποίους δημιούργησε ο Λασκαράτος, παρατηρώντας με σατιρική διάθεση τα ήθη και τις αντιλήψεις των συμπατριωτών του.*

|  |
| --- |
| Εξαιρώ τον μαθητήν του Πανεπιστημίου. Τούτος υποθέτεται ενήλικος, και θαν έχει ακολούθως άλλη γνώση, άλλη διαγωγή. Εννοώ δε τον μαθητήν των κατωτέρων εχπαιδευτηρίων.  Τούτος, ως επί το πλείστον, δεν εννοεί και δεν εχτιμά την αξίαν της μαθήσεως. Πηγαίνει στο σχολείον, επειδή εσυνήθισε έως από νήπιο να πηγαίνει· επειδή οι γονείς του τόνε θέλουνε να εξακολουθεί να πηγαίνει, και επειδή βλέπει που και τ' άλλα παιδιά πηγαίνουνε· αλλά στο σχολείον του γυρεύει κάθε άλλο, παρά να μάθει.  Η [κλάση](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* δι' αυτόν είναι ένα είδος συνεταιρισμού, όπου εντός ολίγου και αυτός [συνεταιρίζεται](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\*. Και επειδή σ' εκείνην την ηλικία τα αισθήματα και τα φρονήματα λίγο διαφέρουν μεταξύ των συμμαθητών, δεν θ' αργήσουνε συμφωνούντες να εύρουνε πως οι εορτές, και κάθε άλλο που ελευθερώνει από την αηδία του μαθήματος, είναι ευτύχημα, και να [συνομόνονται](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\*, διά να υποχρεώνουνε τους καθηγητάς να εορτάζουνε. Δεν φθάνει. Εντός του [σχολαστικού](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* χρόνου τα εχπαιδευτήρια έχουνε διακοπές, κάποτε από πολλές ημέρες, και το καλοκαίρι μίαν από μήνες. O δε τοιούτος μαθητής, σ' όλες όσες διακοπές, δεν ανοίγει ποτέ βιβλίο.  Παρομοίως όταν ξημερώνει εορτή, δεν πιάνει μήτε τότε βιβλίο. Και πραγματικώς, τι νόημα ήθελ' έχει η σπουδή του εκείνην την βραδιά, αφού σκοπός της σπουδής του δεν είναι η προκοπή του, αλλά το να μπορέσει να πει το μάθημα, και μάθημα την ακόλουθην ημέρα δεν είναι;  Επειδή δε, πηγαίνοντας εις το σχολείον, μόνος του σκοπός είναι να πει το μάθημα και αν δυνατόν να περάσει, κάθε απάτη προς τον καθηγητήν του είναι χρήσιμη, και τη μεταχειρίζεται προθύμως.  Εις δε τες προετοιμασίες του διά τες εξέτασες της χρονιάς, ο κακός μαθητής, αντί να βαλθεί να συνάξει με τον νουν του όλες τες γνώσες, οπού εις τον σχολαστικόν χρόνον απόχτησε, και ναν τες οικειοποιήσει στον εαυτόν του διά της επανειλημμένης μελέτης, ετοιμάζει μόνον καλά κακά τα μέρη εκείνα, που σε κάθε βιβλίο νομίζει πιθανόν να εξετασθεί· και καλεί διά την στιγμήν της εξετάσεως μαθητάδες φίλους του, οι οποίοι στεκόμενοι οπίσωθέ του τον βοηθούν κρυφά στες απόκρισες.  Δεν φθάνει. Εντός του [σχολαστικού](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* χρόνου τα εχπαιδευτήρια έχουνε διακοπές, κάποτε από πολλές ημέρες, και το καλοκαίρι μίαν από μήνες. O δε τοιούτος μαθητής, σ' όλες όσες διακοπές, δεν ανοίγει ποτέ βιβλίο.  Παρομοίως όταν ξημερώνει εορτή, δεν πιάνει μήτε τότε βιβλίο. Και πραγματικώς, τι νόημα ήθελ' έχει η σπουδή του εκείνην την βραδιά, αφού σκοπός της σπουδής του δεν είναι η προκοπή του, αλλά το να μπορέσει να πει το μάθημα, και μάθημα την ακόλουθην ημέρα δεν είναι;  Επειδή δε, πηγαίνοντας εις το σχολείον, μόνος του σκοπός είναι να πει το μάθημα και αν δυνατόν να περάσει, κάθε απάτη προς τον καθηγητήν του είναι χρήσιμη, και τη μεταχειρίζεται προθύμως.  Εις δε τες προετοιμασίες του διά τες εξέτασες της χρονιάς, ο κακός μαθητής, αντί να βαλθεί να συνάξει με τον νουν του όλες τες γνώσες, οπού εις τον σχολαστικόν χρόνον απόχτησε, και ναν τες οικειοποιήσει στον εαυτόν του διά της επανειλημμένης μελέτης, ετοιμάζει μόνον καλά κακά τα μέρη εκείνα, που σε κάθε βιβλίο νομίζει πιθανόν να εξετασθεί· και καλεί διά την στιγμήν της εξετάσεως μαθητάδες φίλους του, οι οποίοι στεκόμενοι οπίσωθέ του τον βοηθούν κρυφά στες απόκρισες.  Με τούτον τον τρόπον ο τοιούτος μαθητής ελπίζει να περάσει. Αν δε αποτύχει,… οι καθηγηταί τον αδικήσανε!  Αλλ' ο τοιούτος μαθητής [αξαίνει](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* αμαθής. Και όταν εις ανδρικήν ηλικίαν, είναι ανίκανος και ανάξιος διά κάθε εργασίαν. [Συγκαταλογίζεται](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* με τους [χυδαίους](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* και δεν έχει να προσμείνει παρά την [αψηφισίαν](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index05_04.html)\* των συμπολιτών του.  Α. Λασκαράτος, *Ιδού ο άνθρωπος,* Ερμής |

..............................................................................................................................................................................

*\*****κλάση****: τάξη \*****συνεταιρίζεται****: συνεργάζεται με άλλους \*****συνομόνονται****: συνωμοτούν \*****σχολαστικός****: σχολικός, ιδιωματική λέξη \*****αξαίνει****: μεγαλώνει \*****συγκαταλογίζεται****: συναριθμάται \*****χυδαίοι****: εδώ οι αγράμματοι, ανυπόληπτοι \*****αψηφισία****: περιφρόνηση, ανυποληψία*

**Θέμα 1ο:**

Να **χαρακτηρίσετε** τις παρακάτω προτάσεις **Σωστές (Σ)** ή **Λανθασμένες (Λ):**

**α)** Το περιεχόμενο του κειμένου είναι σατιρικό και κοινωνικό.

**β)** Ο κακός μαθητής, σύμφωνα με τον Λασκαράτο, απαντάται σε όλες της βαθμίδες της εκπαίδευσης.

**γ)** Ο συγγραφέας δε θεωρεί πως η στάση του κακού μαθητή απέναντι στο σχολείο επηρεάζει τη μετέπειτα ζωή του.

**δ)** Ο κακός μαθητής δεν διαβάζει ποτέ.

**ε)** Ο κακός μαθητής προσπαθεί να περάσει την τάξη χρησιμοποιώντας «σκονάκια».

**στ)** Ο κακός μαθητής πηγαίνει σχολείο για να διασκεδάσει με τους ομοίους του. **ΜΟΝΑΔΕΣ 6**

**Θέμα 2ο:**

**Α.** Να **αντιστοιχίσετε** τις ενότητες του κειμένου με τους **πλαγιότιτλους** που σας δίνονται. **ΠΡΟΣΟΧΗ! Τρεις** πλαγιότιτλοι **περισσεύουν**.

|  |  |
| --- | --- |
| **ΕΝΟΤΗΤΕΣ** | **ΠΛΑΓΙΟΤΙΤΛΟΙ** |
| **1.** «Εξαιρώ… βιβλίο» | **α.** Ο κακός μαθητής μισεί το σχολείο και την τάξη |
| **2.** «Παρομοίως… αδικήσανε» | **β.** Η μελλοντική εξέλιξη του κακού μαθητή |
| **3.** «Αλλ’ ο τοιούτος… συμπολιτών του» | **γ.** Ο κακός μαθητής και το διάβασμα |
|  | **δ.** η στάση του κακού μαθητή απέναντι στο σχολείο |
|  | **ε.** Η στάση του κακού μαθητή απέναντι στη μάθηση |
|  | **στ.** Ο κακός μαθητής θα το μετανιώσει |

**ΜΟΝΑΔΕΣ 6**

**Θέμα 3ο:**

**ΝΑ ΕΠΙΛΕΞΕΤΕ ΤΗ ΜΙΑ ΑΠΟ ΤΙΣ ΔΥΟ ΕΡΓΑΣΙΕΣ**

**Α.** Να γράψετε **μία** παράγραφο **80-100** λέξεων, στην οποία θα υποδυθείτε τον κακό μαθητή και θα περιγράψετε από τη συγκεκριμένη **οπτική γωνία** τον **εαυτό** σας και τον **τρόπο που λειτουργείτε** στο σχολείο.

**Β.** Κατά το **πρότυπο** του Λασκαράτου και με **ανάλογο ύφος**, να γράψετε **μία** παράγραφο **80-100** λέξεων με τίτλο: **«Ο κακός δάσκαλος»**. **ΜΟΝΑΔΕΣ 8**

**ΚΑΛΗ ΕΠΙΤΥΧΙΑ!**